**Salcia pe malul serii**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stele scapără prin unde

Delicate de pe ape,

Înălțimea lor pătrunde

Cu tăcere să se-adape.

Totuși din frânturi de raze

Răsar, apei înflorire,

Pașii mlădioși de fraze

Aspirând înspre iubire.

Șoptesc moile cuvinte

Salciei ceva în pleată

Fără țel și fără minte

Gingășia că le-mbată.

Pe când ea-n oftări timide

Inima în valuri varsă

Ușa serii de-a deschide

Fremătândă ca mireasă.

Se aude-un vânt de vară

Din imagini petrecute,

Iară tihna împresoară

Toate basmele tăcute.

Care înfloresc în Lună

Înviind porniri cu stele,

Toți și toate-s împreună

Fără umbrele de rele.

Potolirea ninge-n noapte

Tinzând liniștea completă

Și tot cad în plete șoapte

Cerul care le repetă.

Iar din legănări de aștri

De pe-oglinzi catifelate

Clipele din ani albaștri

Zboară în imensitate.

Victor Bragagiu

victorbragagiu.blogspot.com